title: "Di Gitshals of di S\u00f6l'ring Pi\u0111ersdai"
text: "Di Gitshals of di S\u00f6l\u2019ring Pi\u0111ersdai es en Komeediestek \u00f6n fjuur \u0100ptochen fan de S\u00f6l'ring Skriiwer Jap Peter Hansen. \nHansen skreew dit \u00f6n sin \u00fcp Seefaarertir mung 1788 en 1792. Dit Stek waar al 1809 \u00fctd\u00f6nen, man \u0101pf\u00f6\u00f6rt waar dit ek jerer \u00fcs \u00f6n't Jaar 1880. \u00dcs sin Dreeng, C.P. Hansen al st\u00fcrewen wiar, haa Amat\u00f6\u00f6rsp\u00f6lsters dit Stek \u00f6n di 22. Febrewaari 1880 (di Pi\u0111ersdai) \u00f6n Muasem weeget..\n\nDi Figuuren\nDi Hauptfiguuren sen Pi\u0111er Madsen en sin wukset Jungen Korneelis en Ellen. Madsen heer uk en W\u00fcf, Gon'el, diarxen guraartig Mensk es.\n\n\u00dc\u0111er Karakteeri sen: \n J\u0113ns Kuk (1. \u0100ptoch)\n Ejrkel\u2019 Senken (1. \u0100ptoch) , en \u0101rem W\u00fcf\n Kristjan Moggels (1. \u0100ptoch), en niisgiirig jung Dreeng\n Tau litj dreenger, diar \u00f6n de jest \u0100ptoch Breewern bring\n Bleik (2. \u0100ptoch), Gon\u2019nels Br\u00fc\u0111er\n En K\u0101rming fan Wiringhiird (2. \u0100ptoch)\n Hans Post, en jung Dreeng, diar \u00f6n de naist \u0100ptoch en Breev bringt\n Inken Lassen (2. \u0100ptoch), en Faamen fan en Naiber\n Merret Andreesen (2. \u0100ptoch), diar Korneelis sin Brir uur.\n Booi Joohannissen (3. en 4. \u0100ptoch), diar Ellens Man uur.\n Uas Baaiken (3. \u0100ptoch)\n Welhelm S\u00f6rrens (3. \u0100ptoch).\n Elsi Lassen (3. \u0100ptoch), Inken Lassens sin Mooter.\n Eeb Madtsen (3. en 4. \u0100ptoch), Pider Madtsen sin Br\u00fc\u0111er.\n Siiwerdt (3. \u0100ptoch), en S\u00fcper.\n Dochter Frans (4. \u0100ptoch).\n Dirk Moggels en sin Dreeng (4. \u0100ptoch).\n En W\u00fcf fan en Naiber (4. \u0100ptoch).\n\nTrivia\nDi Faa\u0111er fan J\u00fcrgen Ingwersen, Jens Ingwersen wiar Baker en waar \"Jens Kuk\" n\u0113mt.\n\nHurom dit giar\nPider Madsen es di rikst Buer \u00f6n Kairem en likert mal gitsig. Hi wel sin Jungen ek jens Jil fuar Pi\u0111ersdai d\u00f6.\nDi Jungen, Korneelis en Ellen haaa man en klook Plaan hur'ling ja fan jaar Faa\u0111er dach jit en gur Mensk maaki ken. Ja skriif en Breev, dat hi jam 70 Riksdaalern d\u00f6 skel.\nJa sii dat di Breev fan Madts, di ialst Dreeng fan Pi\u0111er Madsen kumt. Madts es Seefaarer, diar \u00f6n Kopenhuuwen es. \n\u00d6n di Breev staant da, dat di deensk Jilseereln wat hi heer bal n\u00f6nt muar wert sen. Diarom wel Madts dit hol fuar h\u00f6m iinb\u00fcti. \nDa stj\u00fc\u00fcrt Pi\u0111er Madsen di 70 Riksdaalers wech.\n\nKorneelis fair dit Jil en d\u0113r diarfan uk wat for Formaak \u00f6n Pi\u0111ersdai \u00fct. Ellen fair dit Jil wat aur es, man j\u00fc d\u0113r dit fuar tau Famiilien, wat \u00f6n Nuar sen. Bi Pi\u0111ersdai let j\u00fc h\u00f6\u00f6r Foriarers bitaali.\nFan en H\u00f6\u00f6g me hok jungi Liren kumt di Buer man dach achter sin Gekhair.\nDi Jungen wel t\u00f6beekbitaali, man hi wel dit Jil ek muar haa.\nDi Faa\u0111er fiiert ek bluat Pi\u0111ersdai me sin Jungen, Ellen bringt uk en j\u00fcstbaaken Koptain me langs en uur \u00fctbraacht. .\n\nAur\u2019t Werk\nHansen raaket \u00f6n sin Stek en rocht Folks-Snak. Diarme becht hi di Wai fuar leeter S\u00f6lring Skriiwers.\n\nHansen weegetcen seekeri Instinkt fuar di Grapen om forskelig Spraaken, wan ja t\u00f6hop kum.\nSa kum en Nuur\u0111j\u00fc\u00fct, en Wiiringhiarter, wat sin Fastl\u00f6nsfriisk fii\u0111ersnaket sa \u00fcs di S\u00fcper Siiwerdt, diar S\u00f6lring, Hoogd\u00fctsk en Platd\u00fctsk d\u00f6\u00f6renachtler snaket.\n\nFerdinand Holthausen (1860-1956), en Anglisist en Ualgermanist, wil n\u00f6\u00f6rig sair haa, dat dit Stek me Moli\u00e8re sin Werk Di Gitshals (\u00fcp Fraans\u00f6\u00f6sk: L\u2019Avare; 1668), n\u00f6nt t\u00f6 d\u00f6n heer, uk wan di Noom binai lik es.\nHi fuan di tau Steken sa forskelig, dat dit en T\u00f6fal wiis maast, wan diarmung wat lik wiar.\nAur en Omwai heer Moli\u00e8re sin Stek man dach wat t\u00f6 Hansens Aarber d\u00f6nen.\nDi Friisist Dietrich Hofmann (1923-1998), heer \u00fctf\u00fcnen, dat Taachten fan en deensk Aurseeting, wat Ludvig Holberg skrewen heer, aurnomen uuren sen..\n\n1833 waar en Forleengering t\u00f6 dit Stek, di Forteling Di lekkelk Stj\u00fc\u00fcrman, \u00fctd\u00f6nen. Di Gitshals h\u00f6msalev waar uk 1896 \u00f6n di Nahrung f\u00fcr Leselust in Nordfriesischer Sprache \u00fctjd\u00f6nen.\n\nLuki uk diar\n\nKwelen\n\nKomeedestak"